Pod Starým hradem

Pod Starým hradem je prírodná pamiatka ev. č. 562 v lokalite juhovýchodne od obce Klabava v okrese Rokycany v Plzenskom kraji. Lokalita s rozlohou 0,9247 ha sa nachádza na katastrálnom území obcí Ejpovice, Klabava a Rokycany a je v správe regionálneho pracoviska AOPK v Plzni.

 Predmet ochrany 
Pamiatka má dve časti oddelené železničným koridorom. Dôvodom ochrany je klasické paleontologické nálezisko na odkryvoch hornín v eróznej ryhe.

 Geológia 
Vo východnej stene eróznej ryhy vystupujú šedozelené, ílovité bridlice klabavského súvrstvia (ordovik). Pokiaľ ide o nálezy fosílnej fauny v tejto lokalite, jedná sa o graptolitov Tetragraptus reclinatus abbreviatus a Azygograptus sp., fragmenty trilobita Euloma bohemicum, zvyšky bruchonožcov a schránky Lingulella sp.(.pdf)

V západnej stene eróznej ryhy vystupujú polohy železných rúd, ktoré patria šáreckému súvrstviu (ordovik). V minulosti boli tieto rudy ťažené štôlňou Kristiania. Ústie bývalej štôlne sa nachádza asi 50 metrov západne od ústia eróznej ryhy. Tesne nad ústím štôlne sa vo svahu nachádza výrazná depresia. V stenách tejto prepadliny vystupujú jemné, laminárne zvrstvené tufy, ktoré miestami obsahujú úlomky schránok ramenonožcov Nocturnellia nocturna.Popis geologickej lokality

 Prístup 
Lokalita sa nachádza po oboch stranách železničnej trate č. 170 zhruba 350 metrov na východ od zastávky Klabava. Od trasy diaľnice D5 je vzdialená vzdušnou čiarou 500 metrov. Blízkosti prírodnej pamiatky vedie úsek diaľkovej cyklotrasy č. 3 (Praha) - Rokycany - Plzeň - Domažlice - Folmava.Popis cyklotrasy 

 Referencie 

 Pozri aj 
 Klabava (hrad)
 Ejpovické útesy
 Železniční trať Beroun – Plzeň – Cheb
 Zoznam chránených území v okrese Rokycany

 Iné projekty 

 Externé odkazy 
 Opis vyhlášky o zriadení chráneného prírodného výtvoru Pod Starým hradem
 Geologické lokality.cz
 Biolib.cz

 Zdroj 

Kategória:Chránené územia v okrese Rokycany
Kategória:Rokycany (Česko)
Kategória:Ejpovice
Kategória:Paleontologické lokality v Česku
Kategória:Geologické lokality v Plzenskom kraji
Kategória:Švihovská vrchovina